b'\n_START_ARTICLE_\nMakrolid\n_START_PARAGRAPH_\nMakrolidi so skupina antibioti\xc4\x8dnih u\xc4\x8dinkovin z velikim laktonskim obro\xc4\x8dem z ve\xc4\x8d keton skimi in hidroksilnimi skupinami, ki se ve\xc5\xbeejo na ribosome ter deluje bakteriostati\xc4\x8dno in baktericidno._NEWLINE_Med makrolide spadajo tudi nekateri antimikotiki (in sicer polienski antimikotiki), zaviralci imunskega odziva in tudi \xc5\xa1tevilni toksi\xc4\x8dni presnovki, ki se tvorijo v nekaterih bakterijah in glivah.\n_START_SECTION_\nMehanizem delovanja\n_START_PARAGRAPH_\nPrijemali\xc5\xa1\xc4\x8de makrolidnih antibiotikov je ribosomska podenota 50S. S tem prepre\xc4\x8dijo sintezo beljakovin, saj zavrejo podalj\xc5\xa1evanje polipeptidne verige. Zavrejo premestitev peptidil-t-RNA iz akceptorskega na donorsko mesto na ribosomu. Tvorba beljakovine se prehitro zaklju\xc4\x8di in posledica je bakteriostati\xc4\x8dno delovanje makrolidov.'